- Я пачынаў з выпускаў навін на "8 канале", а дагэтуль была нядоўгая праца на Гомельскім тэлебачанні. Навіны тады ішлі яшчэ ў запісе. Думаў, калі траплю ў прамы эфір, то буду сапраўдным вядучым. У першых эфірах я так хутка гаварыў ад хвалявання, што мяне потым нават у прыклад прыводзілі, як, маўляў, трэба чытаць навіны. Яны ж не ведалі прычыны (смяецца). А побач працавалі людзі з вопытам, у якіх за плячыма былі гады эфіраў. Мне здаецца, лепш за іх не было і няма. У некага я вучуся не толькі прафесіяналізму, але яшчэ і стаўленню да жыцця.